125. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. Ε/Φ1/22490/3275 της 10/15 Δεκ.  1977 (ΦΕΚ Β΄ 1293) Περί τροποποιήσεως της υπ’ αριθ. Ε/Φ1/5438/ 484/77 αποφάσεως «περί εξαμηνιαίων στοιχείων εκμεταλλεύσεως φορτηγών αυτοκινήτων δημοσίας χρήσεως». 1.Αι μεταφορικαί επιχειρήσεις ως και οι κάτοχοι φορτηγών αυτοκινήτων δημοσίας χρήσεως, οι οποίοι δεν υπέβαλον τα οριζόμενα υπό της υπ’ αριθ. Ε/Φ1/5438/484/77 (ΦΕΚ 216Β΄/11.3.1977) αποφάσεως στοιχεία εκμεταλλεύσεως, του τριμήνου 1.4.77-30.6.77, εντός της ορισθείσης δια της αποφάσεως ταύτης προθεσμίας, δύνανται να υποβάλουν ταύτα το αργότερον μέχρι της 28.2.1978. 2.Εφεξής οι προβλεπόμενοι υπό της ρηθείσης αποφάσεως πίνακες στοιχείων εκμεταλλεύσεως φορτηγών αυτ/των δημοσίας χρήσεως δύναται να υποβάλλωνται είτε εις το Υπουργείο Συγκοινωνιών (Γενική Δ/νση Μεταφορών), είτε εις τας Υπηρεσίας Συγκοινωνιών των Νομαρχιών. Αι Υπηρεσίαι αύται δέον όπως διαβιβάζουν τους εν λόγω πίνακας εις την ως άνω Γενικήν Δ/νσιν. Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως. 